Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Jätkan täna teemal "Jumala tõeline loomus".
See on oluline teema.
Kui sa ei tea, milline on Jumal ja Tema loomus,
on sul ka võimatu elada ja käia koos Temaga.
Aamos 3:3 on öeldud:
"Kas kaks kõnnivad koos, ilma et oleksid ühel nõul?"
Põhjus, miks paljudel pole head suhet Jumalaga,
on selles, et neile on jäetud Jumalast vale kuvand.
Seetõttu tuleb seda muuta.
Olen rääkinud sellest,
kuidas Vana Testamendi käsuseadus on jätnud Jumalast vale mulje.
Mitte, et käsuseadus ise olnuks vale,
aga viis, kuidas seda on tõlgendatud ja meile tänapäeval esitletud,
jätab Jumalast vale mulje.
Nii püüan selgitada,
miks Jumal selle käsuseaduse üldse andis.
Olen kasutanud selleks Roomlastele 5:13, kus on öeldud:
"Sest patt oli maailmas juba enne Seadust,
aga pattu ei arvestata, kui seadust ei ole."
See on oluline väljaütlemine.
See ütleb, et ajavahemikus
Aadama langemisest, kuni käsuseaduse tulekuni,
mis oli u 2000 aastat,
ei arvestanud Jumal inimeste patte nende vastu.
Vaatasime eelmises saates 1 Moosese 3. peatükki,
kus Jumal heitis Aadama ja Eeva küll Eedeni aiast välja,
aga mitte oma ligiolust välja.
Näeme 1 Ms 4. ptk.'s, kuidas Jumal oli ikka inimestega
ja rääkis nendega kuuldaval häälel.
Jumal endiselt tegeles inimestega, olles neile armuline.
1 Moosese 4:16 on öeldud: "Ja Kain läks ära Issanda palge eest.."
Mitte Jumal ei võtnud oma ligiolu ära, vaid Kain ise lahkus Tema ligiolust.
Mitte Jumal ei jätnud inimest, vaid inimene jättis Jumala.
Selgitasin, et Aadama-Eeva Eedenist väljaviskamine
oli armastuse ja armulikkuse tegu,
sest Jumal ei tahtnud,
et nad elaks igavesti oma patuses, rikutud ihus.
Olen kasutanud seda näidet varemgi,
aga mulle avaldas suurt mõju film "Igavene torge" ("Tuck everlasting").
See räägib perest, kes jõi ühest allikast,
mille vesi andis võime elada igavesti.
Nii et ajal, mil see film tehti, olid nad u 150-aastased.
Võisid neid tulistada või teha, mida iganes,
aga nad elasid ikka edasi.
Samas püüdsid nad hoida seda saladuses.
Ometi saadi sellest teada
ja nii tahtis üks mees hakata ka müüma selle allika vett,
et saada kuulsaks ja rikkaks.
Ta oli selle nimel kõigeks valmis, olles üks kuri mees.
Seal oli ka üks tüdruk, kes armus ühte noorde poissi,
kes oli 130-aastane, aga nägi välja nagu teismeline,
sest ta tõi sealt allikast.
Tean, et see kõlab kummaliselt,
aga üks lõik, mis mind eriti kõnetas,
oligi see, kus see tüdruk armus sellesse poissi.
Poisi isa viis tüdruku järve äärde, et temaga rääkida, öeldes:
"Pead olema valmis elama selle tagajärgedega,
kui samuti sellest allikast jood."
Ja siis ta kirjeldas igavese elu olukorra negatiivseid külgi
Ta nimetas ühe asjana kogu looduse ja kõige muu kasvutsükleid,
suremist ja uue elu algust,
kuid nemad olla kui kivid, mis lihtsalt on olemas.
See pani mind mõtlema,
mis tunne see oleks mitte kunagi surra?
Seda siis füüsiliselt.
See tooks kaasa ka rohkelt halbu asju ja kurjust.
Seal filmis olev kurjuse esindaja saadi küll kätte ja tapeti,
mistõttu kogu oht oli möödas.
Aga mis siis, kui seda kurjust ei saaks tappa?
Kui ei saaks lahti inimestest, kes on kurjad ja halvad?
Kuidas see mõjutaks kogu maailma, kui see kurjus kõik kuhjuks?
Räägin sellest kõigest vaid selleks,
et kui Jumal heitis Aadama-Eeva Eedeni aiast välja,
siis mitte selleks, et hüljata nad igaveseks,
vaid seetõttu, et Ta armastas neid.
Nii külastas Ta neid ja suhtles nendega ka peale seda.
Rääkisin eelmine kord Kaini ohvrist, mis oli Jumalale vastuvõetamatu,
samas kui Aabeli ohver oli vastuvõetav.
Kuidas nad teadsid, et see on vastuvõetav või mitte?
Seal pidi olema kas nähtav või kuuldav Jumala ligiolu,
mis võttis ühe ohvri vastu ja teist mitte.
See näitab taaskord,
et Jumal suhtles inimestega ja oli nendega osaduses.
Kain aga vihastas nii Jumala kui oma venna peale
ja tappis oma venna.
1 Moosese 4:8-9:
"Ja Kain ütles oma vennale Aabelile: Lähme väljale!”
Ja kui nad väljal olid, tungis Kain oma venna Aabeli kallale
ja tappis tema.
Aga Issand küsis Kainilt: Kus on su vend Aabel?”
Ja tema vastas: Ei mina tea. Kas ma olen oma venna hoidja?”
Siin tuleb muidugi ka ridade vahelt lugeda,
aga mõelge sellele -
kui te oleks äsja tapnud kellegi...
Tean, et seda on raske isegi ette kujutada,
aga olen kuulnud statistikat,
et ajaks, mil tavapärane noor lõpetab keskkooli,
on ta näinud sadu tuhandeid kordi julmi tapmisi.
See on muide veel mingi vana statistika.
Kõik need videomängud, kus toimub sadu ja tuhandeid tapmisi -
mine tea, võib-olla miljoneidki.
Tänu sellele kalgistub inimese süda.
Kuid kujutage ette Kaini ja Aabelit,
kes polnud kunagi näinud tapmist videomängus või telekas.
Maa peal polnud kunagi olnudki ühtki tapmist.
Nad polnud kunagi näinud kedagi suremas.
See oli esimene kord, kui midagi sellist sündis.
Kujutage ette, kui oleksite maailma esimene tapja...
Kui te süda poleks paadutatud tänu rohkete tapmiste nägemisele
ja siis te tapaksite omaenda venna,
kuuldes seepeale taevast kuuldavat häält:
Kus on su vend Aabel?”
Kujutaksite te siis ette,
et peidaksite oma käes oleva kivi, mis veel verest tilgub, selja taha
ja ütleksite: "Ma ei tea. Ma ei tea, kus Aabel on.
Mul pole sellega mingit pistmist."
Enamus meist, kui me oleks äsja tapnud kellegi
ja me kuuleks korraga häält, mis küsib: "Mida sa tegid?",
siis meid poleks vaja süüdi mõistagi, sest me annaks seal koha peal otsad.
Me sureks selle peale,
kui Jumal kõnetaks meid kuuldaval häälel.
Kui aga Jumal küsis Kainilt, mida too teinud on,
vastas Kain: "Ei mina tea. Kas ma olen oma venna hoidja?”
Ta valetas Jumalale, omamata vähimatki hirmu.
See ei põhjustanud temas mingit hirmu.
Mulle ütleb see vaid üht -
Kain oli harjunud kuulma Jumala häält.
See polnud tema jaoks midagi ebatavalist.
Üks ütlus ütleb: "Tuttavlikkus toodab rahulolu."
See näitab, et Kain kasvas üles Jumala hääle kuulmise saatel.
Ta oli harjunud Jumala ligioluga.
Põhjus, miks sellest kõigest räägin,
on selles, et muuta me arusaama Jumalast,
sellest, kes Ta on ja kuidas Ta meiega suhtleb.
Sest tuginedes Roomlastele 5:13
ei pidanud Jumal
esimesed 2000 aastat peale Aadama-Eeva langemist
inimeste patte nende vastu.
Nii nägime ka näidet sellest,
kus Jumal rääkis maailma esimese mõrvariga.
Jah, sellel olid oma tagajärjed.
Jumal ütles Kainile:
"Sinu venna vere hääl kisendab maa pealt minu poole!"
Jumal ütles, et maa ei kanna enam Kainile head vilja,
tuues esile ohakaid ja umbrohtu.
Kaini patul olid oma tagajärjed,
aga Jumal ei hävitanud teda.
1 Ms 4:13 ütleb hoopis: "Ja Kain ütles Issandale:
Mu karistus on suurem, kui ma suudan kanda!
Ja igaüks, kes mind leiab, tapab mu.”
Mispeale Jumal tegelikult kaitses maailma esimest mõrvarit.
Jumal pani ta peale märgi ja ütles: "Igaühele, kes Kaini tapab,
peab seitsmekordselt kätte makstama!”
Jumal kaitses teda.
Ei, ta ei kiitnud seda tapmist heaks.
Ta ei öelnud: "Pole hullu! Mine ja tapa edasi. Kõik on hästi."
Ei. Sellel olid oma tagajärjed ja Jumal väljendas oma pahameelt,
aga Ta ei karistanud Kaini nii,
nagu Vana Testamendi käsuseaduse ajal karistati.
3 Moosese 24:17 on öeldud:
"Ja kui keegi lööb maha mõne inimese,
siis karistatagu teda surmaga!"
Tapmine oli karistatav samaväärse teoga ehk surmaga.
Selline oli Vana Testamendi käsuseadus.
Esimene kord, kui üldse hingamispäeva rikuti,
oli siis, kui üks mees läks hingamispäeval puid korjama.
Vt 4 Moosese 15:32.
Jumal aga oli käskinud neil mitte töötada hingamispäeval.
Nad ei tohtinud midagi teha,
aga see mees korjas hingamispäeval puid,
et teha tuld ja valmistada toitu.
Nii oli ta esimene inimene, kes rikkus Vana Testamendi seadust.
Ta pandi selle peale vangi, kuniks kuuldi Jumala edasisi juhiseid.
Mooses läks Jumala ligiollu, kus Jumal ütles talle (1 Ms 15:34-36):
Seda meest karistatagu surmaga,
terve kogudus visaku ta väljaspool leeri kividega surnuks!”
Kõige selle kaudu pidid inimesed nägema ja kartma
ning mitte elama enam kurjuses.
Kõige esimene seaduse murdja oli mees, kes korjas kõigest puid,
et teha tuld ja valmistada süüa.
See kõik oli surmaga karistatav.
Samas kui maailma esimene mõrvar,
kelle tegu küll Jumal heaks ei kiitnud ja kelle teol olid tagajärjed,
koges siiski Jumala poolset kaitset.
Näete te siin erinevust ja ebavõrdsust
aegade vahel, kus kehtis või ei kehtinud käsuseadus?
Kui seadus juba kehtis,
karistati kõige väiksematki eksimust surmaga.
Enne seaduse kehtimist andis Jumal inimestele armu.
Isegi tapjatele.
See viib meid tagasi Roomlastele 5:13 juurde:
"Sest patt oli maailmas juba enne Seadust,
aga pattu ei arvestata, kui seadust ei ole."
Jumal tegeles inimestega läbi oma armu,
pidamata nende patte nende vastu.
See on ikka megasuur asi
ja ütleb nii mõndagi.
Esiteks seda, et kui Jumal oleks vaid vihane, õel ja kibestunud Jumal,
kellena Teda sageli kuvatakse,
siis miks Ta ei kehtestanud koheselt oma käsuseadust
ka Aadamale-Eevale?
Suhtles Ta ju nendega palgest palgesse.
2000 aastat hiljem, kui Ta andis Moosesele käsuseaduse,
oli Jumala hääle kuuldav kuulmine nagu Mooses seda kuulis,
pigem erand.
Aadama-Eeva ajal oli see aga tavapärane nähtus.
Nii olnuks Jumalal lihtne
edastada neile 10 käsku ja kogu ülejäänud käsuseadus.
Miks Ta ei ilmutanud neile koheselt oma viha ja karistust?
Kui see olnuks Jumala tõeline loomus, siis miks Ta veel 2000 aastat ootas?
Aga seetõttu, et see polnud Jumala tõeline loomus.
Jumal tahtis kohelda inimkonda armuga
ja mitte pidada nende patte nende vastu.
See oli Jumala tõeline loomus.
Nii andis Ta käsuseaduse alles 2000 aastat hiljem.
Galaatlastele 3:19, 23 on öeldud,
et Ta andis selle meie üleastumiste pärast,
nii et inimesed jäid Seaduse valve alla suletuks,
kuni usu ilmumiseni tulevikus.
Seda kuni ajani, mil usk Jeesusesse tuli.
Nii et see polnud Jumala esimene reaktsioon patule,
vaid see lisati ajutiselt, kuni Jeesuse tulemiseni.
Mõistes neid asju, mida olen siiani jaganud,
mõistaksite ka Jumala tõelist olemust
ja mitte seda, mida tavainimene Temast arvab.
Enamus inimesi arvab,
et Jumal vihkas koheselt pattu ja lahutas end inimesest,
hakates neid koheselt karistama.
Kuid see pole üldse nii.
Jumal tegeles inimesega esimesed 2000 aastat
valdavalt läbi armu.
Ainus kord, kus Ta tõesti kohtumõistmisega sekkus,
oli siis, kui Ta pidas silmas kogu inimkonna heaolu.
Jah, see võis olla karm nende üksikisikute suhtes,
kes seda karistust kogesid,
kuid see oli kui vähihaigus, mis tuli välja lõigata.
Tänapäeval puudub lõplik ravi vähi suhtes.
Jah, selle jaoks on erinevad ravid, kuid seda pole võimalik välja ravida.
Muide, medpersonal ei ütle kunagi, et olete vähist terveks saanud.
Nad ütlevad pigem, et te ihus pole hetkel enam vähi jälgi.
Kuid nad ei kuuluta teid kunagi vähist terveks,
sest neil pole sellele lõplikku ravi.
Ravivõtted, mida nad vähi puhul kasutavad, on tõsised.
Näiteks operatsioon, mille käigus lõigatakse välja osa te ihust.
Seejärel kiiritus- ja keemiaravi, mis hävitavad osa te ihust.
Tegu on ikka tõsiste võtetega.
Olen näinud inimesi, kes on kaotanud oma juuksed,
kelle nägu on paistes või kelle ihud on põlenud.
Palusin alles paar päeva tagasi ühe inimese eest,
kes suudab vaevu hingata,
sest ta kopsud on raviga täiesti ära kiiritatud.
See on kohutav ja on inimesi, kes mõtlevad,
miks keegi üldse laseb endaga midagi sellist teha?
Aga seetõttu, et selline ravi
on enamuse jaoks siiski alternatiiviks kindlale surmale.
Ja kuigi tegu on karmi raviga,
on see siiski jõupingutus selle inimese elu päästmiseks.
Vaadates kogu inimkonda tervikuna,
siis kui Jumal saatis üleujutuse,
oli see karm nende jaoks, kes selles hukkusid.
Kui aga vaadata inimkonda tervikuna, oli see kui vähi väljalõikamine.
Need inimesed olid nii deemonitest vaevatud
ja see kõik oli enne seda aega, kui Jeesus suri me pattude eest,
päästes meid saatana meelevalla alt.
Vana lepingu ajal
polnud inimestel võimalust saada deemonitest vabaks.
Ka polnud neil uuestisünni võimalust.
Nii tuli neid ka karmilt kohelda, mis oli kui vähi väljalõikamine.
Jah, valus ja karm kohale, mis kõrvaldati,
samas kui kogu inimkonna jaoks oli see armu üles näitamine.
Ilma detailidesse laskumata on just see põhjus,
miks Jumal laskis maa pealt pühkida kõik mehed, naised, lapsed ja loomad,
tappes kõik, kel oli hingeõhku sees.
Me vaatame sellele täna ja mõtleme: "Kui karm!
Piibel on ikka täiega barbaarne!"
Nii jätab see ka inimestele kohutava mulje Jumalast.
Kuid see kõik oli tänu sellele,
et need inimesed olid deemonitest vaevatud.
Olen lugenud Piiblit selgitavatest raamatutest,
kus Kaananimaal elavad inimesed, kuhu juudid läksid,
olid kui metslased.
Inimesed olid vahekorras loomadega, homoseksuaalsus lokkas täiega
ja inimesed andsid end üle deemonlikele asjadele,
saamata sellest vabaks.
Nii et jah, ühtpidi oli see kohtumõistmine nende üle
ja teisalt armuandmine juutidele ja ülejäänud maailmale,
et lõigata see "vähk" välja ja saada sellest lahti
lootuses, et inimkond jääb siiski ellu.
Taaskord, tuginedes Roomlastele 5:13,
siis Jumal ei pidanud enne käsuseaduse tulekut
inimeste pattu nende vastu.
Ja ainus kord, kui Ta tõusiski inimeste patu vastu,
oli ka armulikkusest inimkonna suhtes.
See on ka põhjus, miks 5 Ms 21:18-21 on öeldud,
et kui laps on mässumeelne ega allu vanemate korrale kutsumisele
tuleb ta viia vanemate kogu ette.
Ja kui ta siis ka mässab edasi ning keeldub meelt parandamast,
tuleb ta kividega surnuks visata.
Mässumeelne laps tuli kividega surnuks visata.
Tänapäeva inimesed peavad seda kohutavaks
ja mõtlevad, kuidas midagi sellist saab üldse Piiblis kirjas olla?
Kuid see oli seetõttu,
et mässumeelsusest ei saanud niisama lahti.
1 Saamueli 15:23:
"Sest vastupanu on otsekui nõiduse patt,
tõrksus ebajumalate ja teeravite teenistus."
Vastupanu ja mäss on deemonlik asi.
Küsimus pole vaid faasis, mida keegi läbib,
vaid tegu on deemonliku looga.
Tegu on nõidusega.
Elades täna uue lepingu all,
on meil võimalus sellest vabaks saada.
Apostlite teod 13:38-39 on öeldud,
et me võime kogeda õigeksmõistmist kõigest,
millest Moosese seaduse ajal polnud võimalik õigeks saada.
Me võime tänu Jeesuse ristitööle saada andeks
ja inimesed võivad saada vabaks oma kangusest ja mässumeelsusest.
Nii ei pea me täna enam tapma oma mässumeelseid lapsi,
vaid me saame paluda nende eest, et Jumal sekkuks nende ellu.
Tänu Jumalale, et me ei pea enam tapma oma mässumeelseid lapsi!
Kui seda teeksime,
oleks meid siin maa peal palju vähem järel.
Vana Testamendi ajal oli see aga deemonlik asi,
millest tuli end puhastada.
Räägin sellest kõigest seetõttu, et inimesed on võtnud need asjad
ja jätnud nende kaudu vale mulje Jumalast,
otsekui kohutavast, karmist, vihasest ja julmast Jumalast,
kes teeb selliseid kohutavaid asju.
Ometi ütleb 1 Johannese 4:8, et Jumal on armastus.
Põhjus, miks me näeme Vanas Testamendis neid näiteid
viha ja karistuse kohta,
on selles, et see karistus oli konkreetsete inimeste peal,
samas kui inimkonna jaoks tervikuna oli see tegelikult armu osutamine
ja Jumal ei pidanud esimesed 2000 aastat
inimeste patte nende vastu.
Võtan siin kiirelt erinevaid asju kokku,
lootes samas, et tellite endale need materjalid,
leidmaks konkreetsed kirjakohad ja uurimaks ise kõigest lähemalt.
Aabraham on ka hea näide selle kohta.
Aabraham abiellus oma poolõe Saaraga.
Saara oli Aabrahami isa, aga mitte ta ema tütar.
3 Moosese 18:11 sõnul aga on selline asi surmaga karistatav.
Sa ei saanud abielluda oma lähisugulasega,
kelleks poolõde kahtlemata oli.
Jumala silmis oli see jäledus
ja selline inimene tuli kõrvaldada ehk teisisõnu tappa.
Aabraham aga abiellus oma poolõega.
Kui ta elanuks käsuseaduse all, oleks ta tulnud tappa.
Ometi nimetab Piibel Aabrahami Jumala sõbraks.
Millal te arvate, Jumal otsustas, et oma poolõega abiellumine on vale?
Piiblis on öeldud,
et Jumal on see sama eile, täna ja igavesti.
Nii polnud see nii, et niipea, kui Mooses tuli mängu,
Jumal muutis kõiki reegleid, öeldes: "See on vale."
Ei. See oli vale ka Aabrahami ajal
ja ometi ei pidanud Jumal seda Aabrahamile patuks.
Nõnda nagu Roomlastele 5:13 ütleb.
Jumal oli armuline inimeste suhtes.
Ta ei karistanud Aabrahami, vaid hoopis armastas teda,
mispeale Aabrahamist sai mees,
kelle kaudu Jumal õnnistas kogu inimkonda
ja kelle kaudu Ta tõi ka juudi rahva ning lõpuks Jeesusegi esile.
Aabraham oli Jumala sõber.
Ta oli püha jumalamees,
elades samas milleski,
mida 3 Ms 18 nimetab seksuaalseks jäleduseks.
Siis aga tuli Aabrahami pojapoeg Jaakob pildile,
kes rikkus samuti 3 Moosese 18:18 öeldut,
kus on kirjas, et sa ei tohi olla kahe õega korraga abielus.
Ometi Jaakob tegi seda, olles abielus nii Lea- kui Raaheliga.
3 Ms 18 kohaselt elas Jaakob ka seksuaalselt jäledat elu,
mis oli surmaga karistatav.
Ometi oli Jaakob see,
kes maadles Jumala ingliga ja oli püsiv selles,
mispeale ingel õnnistas teda ja muutis ta nime Iisraeliks.
Nii sai temast kõikide juutide isa.
Sel mehel oli suhe Jumalaga.
Kui ta aga oleks elanud Vana Testamendi käsuseaduse all,
oleks ta tulnud surmata.
Kuuldes, millest kõigest räägin, peate ometi mõistma,
et enne seda, kui käsuseadus kehtima hakkas,
ei pidanud Jumal inimeste patte nende vastu.
Teatud väheste eranditega kohtles Ta inimesi siiski armus
ja need erandid, mis olid, puudutasid inimkonda tervikuna,
et osutada neilegi lõpuks armu.
Te mulje Jumalast peab muutuma.
Selle asemel, et näha Teda Jumalana,
kes põgeneb koheselt patu juurest,
sest Ta on nii püha, et Ta ei talu meie ebapühadust,
on Ta tegelikult Jumal,
kes käitus esimesed 2000 aastat inimestega armus ja halastuses.
Ja inimesed, kes käsuseaduse järgi tulnukus tappa,
olid just need, keda Jumal kasutas, õnnistas ja austas.
Kui kuulate tõsiselt seda, millest räägin,
peaks see ka muutma te arusaamist Jumalast.
Mu aeg on tänaseks läbi,
kuid vaatame seda teemat järgmine kord edasi.
Sest kui see kõik on tõsi
ja Jumal ootas 2000 aastat, enne, kui tõi esile oma käsuseaduse,
siis kui Ta algselt kohtles inimest armuga,
siis miks Ta üldse pidi tooma esile selle käsuseaduse?
Millegi, mis tõi kaasa ka Ta viha ja palju halbu asju.
See on üks väga hea küsimus, millele ma ei jõudnud täna vastata,
kuid milleni jõuan järgmises saates.
Aitäh sõbrad ja partnerid!
Teie panus Andrew Wommacki teenistusse
ja Charise piiblikooli
aitab meil jätkuvalt jüngerdada inimesi üle maailma.
Saage siinkohal tuttavaks Tracey'ga,
kes sündis ja kasvas metsikute hobuste keskel
Dartmooris, Inglismaal.
Ta unistas väikese tüdrukuna kauboidest ja indiaanlastest.
Jumal pani selle unistuse mu sisse,
sest aastakümneid hiljem sõitsin Ameerikas ringi
ja kohtusingi kauboide- ja indiaanlastega.
Leides julgustust A. Wommacki õpetusest
usu ja armu vallas,
osales Tracey ratsamatkadel,
ratsutades läbi Uus-Meremaa, Lõuna-Euroopa
ja hiljuti ka Mehhikost Kanadasse.
Elu on seiklus.
Vähemalt Jumalaga koos see peaks olema seiklus,
kui teame ja usume, et Jumal on meie poolt.
Ta on kirjastanud oma usumatkad kvaliteetsete raamatute näol,
mis on täis piiblisalme ja inspiratsiooni.
Saamaks osa Tracey seikluslikust elust,
külastage ekraanil olevat kodulehte.
Andrew Wommacki teenistus ja Charise piiblikool
on juba 20 aastat muutnud elusid ja maailma.
Külastage enama info saamiseks
me kodulehte: www.charisbiblecollege.org
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage ekraanil nähtavat aadressi
Tänase loengu pealkiri on "Jumala tõeline loomus" 2. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Kui olete eales mõelnud Charise piiblikooli õppima asumisest,
tahan kutsuda teid me avatud uste päevadele.
Need toimuvad meie uues õppehoones
Woodland Park'is, Colorados.
kus kuulete me juhendajaid kõnelemas.
Ma ise kõnelen samuti.
Ühtlasi on meil võrratu ülistus- ja palveaeg koos.
ja me vastame te küsimustele.
Palju head ja vajalikku infot,
mis aitavad kaasa selle olulise otsuse langetamisele.
et tajuda ära, kas Jumal tahab, et tuleksite me piiblikooli.
Usun, et see on elumuutev kogemus, mistõttu ootame teid endale külla.
Reklaamis on näha juba 2015. a. toimunud üritus,
kuid avatud uste päevi korraldatakse igal aastal.
Läbisin Charise piiblikooli kursuse kirja teel
jaanuari keskpaigast augusti keskpaigani.
See sobis hästi mu ajakavaga,
sest ma poleks saanud osaleda 8.00-12.00 loengutes.
Küll aga sain kasutada oma vabu hetki selleks.
Kui ma poleks seda kursust läbinud,
oleksin pidanud ootama terve aasta enne Charisesse õppima asumist.
Tänu sellele kursusele
sain aga lõpetada koos oma isa- ja õega.
Uuendatud kirjakursus, mis on saadaval USB-pulkadel.
Külastage me kodulehte, et alustada oma teekonda.
Muuda oma elu
Muuda maailma
Tõlge: Anne-Ly Raukas
Andrew Wommack Teenistus